JULIJ

Četrtek, 2. julij 2026

Društvo Sv. Jakoba Kamnik vabi na večer, ki bo posvečen kamniškemu amaterskemu astronomu TONETU ŠPENKU. Astronomijo in astronoma bo predstavil avtor oddaj Zanimivosti nočnega neba na radiu Ognjišče profesor BORIS KHAM. Večer bo v četrtek, 2. Julija, ob 19.45 v dvorani frančiškanskega samostana Kamnik.

Petek, 3. julij 2026

Na prvi julijski petek, 3. 7., bo pri frančiškanih na Tromostovju v Ljubljani ob 19. uri darovana sveta maša s prošnjo za vse slovenske mučence. Somaševanje bo vodil br. Miran Špelič.

V Svetišču Kraljice miru na Kureščku bo na prvi petek, 3. julija, adoracija od 8.00 do 16.00. Ob 16.00 bo sveta maša. V soboto bo ob 9.00 molitvena ura in ob 10.00 sveta maša, ki jo bo daroval Peter Čemažar.

Sobota, 4. julij 2026

Župnija Mežica vabi v soboto, 4. julija, k sveti maši na Peco, k cerkvici sv. Cirila in Metoda. Sveta maša bo ob 11.uri.

Župnija Smlednik vabi na praznovanje 350. obletnice ustanovitve. V soboto, 4. julija, bo celodnevno češčenje. Ob 9.00 bo sv. Mašo daroval Tomaž Nagode, ob 18.30 bo maševal nadškof Stanislav Zore. V nedeljo ob 10.00 bo slovesno mašo daroval apostolski nuncij v Kongu nadškof Mitja Leskovar.

Nedelja, 5. julij 2026

Župnija Vipava vabi na julijski romarski shod v romarsko svetišče Marije Tolažnice žalostnih v Logu pri Vipavi v nedeljo, 5. julija, ko bo sv. maša ob 17.00; že od 16.00 naprej priložnost za sveto spoved.

Župnija Ljubljana-Kašelj/Zalog vabi na ponovitev nove maše novomašnika Mateusza Gacha iz Poljske. Slovesnost bo potekal v nedeljo, 5. 7., ob 10h v cerkvi Angelov varuhov v Zalogu.

Župnija Šmarje pri jelšah vabi v nedeljo, 5. julija, ob 10.00 na praznovanje zlate maše Jožeta Hribernika in biserne maše Antona Hribernika. Praznovanje bo priložnost za molitev za nove duhovniške poklice.

Četrtek, 9. julij

V Svetišču Kraljice miru na Kureščku bo v četrtek, 9. julija, molitveno srečanje za spoštovanje svetosti življenja in nerojene otroke. Ob 17. uri bo molitvena ura in ob 18. uri bo sveta maša, ki jo bo daroval msgr. Miro Šlibar.

Četrtek, 16. julij 2026

Sestre karmeličanke v Sori vabijo na praznovanje Karmelske Matere Božje in 40-letnice samostana, ki bo v četrtek, 16. julija, ob 18.00 v karmelu Sora. Somaševanje bo vodil ljubljanski nadškof Stanislav Zore.

AVGUST

Svete maše v kapeli Marije Snežne na Kredarici bodo v sredo, 5. avgusta, ob 11. uri, v petek 14. avgusta ob 19h, v soboto, 15. avgusta ob 8. in 11. uri in v torek, 8. septembra ob 11. uri. Tisti, ki želite prenočiti iz 14. na 15. avgust, pokličite Mira Šlibarja: 031 613 378.

SEPTEMBER

Radio Ognjišče vabi na izlet na južno Češko, ki bo od 11. do 13. septembra. Program je objavljen na spletni strani Radia Ognjišče. Prijave sprejema agencija Aritours na številki: 02 252 16 19.

BOLNIŠKA ŽUPNIJA LJUBLJANA

Bolniška župnija Ljubljana sporoča, da so svete maše v kapeli Povišanja svetega Križa v Kliničnem centru od ponedeljka do petka ob 19.30.

Ob torkih, četrtkih in petkih je ob 10.00 dopoldan sveta maša v kapeli Marije, zdravje bolnikov na Onkološkem inštitutu. Ob sobotah ob 15. uri pa v Bolnišnici dr. Petra Držaja v Šiški.